అనంత్నాగ్: కశ్మీర్ సమస్యపై పరిష్కారానికి అమెరికా, చైనా వంటి తృతీయ దేశాలు జోక్యం చేసుకోవాలంటూ నేషనల్ కాన్ఫరెన్స్ అధ్యక్షుడు ఫరూక్ అబ్దుల్లా చేసిన వ్యాఖ్యలపై దుమారం రేగుతోంది.  ఫరూక్ వ్యాఖ్యలపై ముఖ్యమంత్రి మెహబూబా ముఫ్తీ శనివారంనాడు నిప్పులు చెరిగారు. కశ్మీర్ విషయంలో అమెరికా జోక్యం చేసుకుంటే కశ్మీర్ మరో సిరియా లేదా ఆప్ఘనిస్థాన్ అవుతుందంటూ హెచ్చరించారు. 'చైనా, అమెరికా తమ పని తాము చూసుకుంటే మంచిది. ఆప్ఘన్ కావచ్చు, సిరియా లేదా ఇరాక్ కావచ్చు...వారు జోక్యం చేసుకున్న దేశాలకు ఏ గతి పట్టిందో అందరికీ తెలిసిందే' అని చురకలు వేశారు. కశ్మీర్ సమస్య పరిష్కారానికి ద్వైపాక్షిక చర్చలే ఏకైక మార్గమని మెహబూబూ ముఫ్తీ స్పష్టం చేశారు. కశ్మీర్ సమస్యను భారత్, పాకిస్థాన్లు ద్వైపాక్షిక చర్చల ద్వారా పరిష్కరించుకోవాలని లాహోర్ డిక్లరేషన్లో కూడా వాజ్పేయి చెప్పారని ఆమె గుర్తు చేశారు. సిరియా, ఆప్ఘనిస్థాన్లో ఏమి జరిగిందో ఫరూఖ్కు తెలియదా అని ఆమె నిలదీశారు. ప్రపంచవ్యాప్తంగా ఇండియాకు చాలా మంది మిత్రులున్నారని, కశ్మీర్ సమస్య పరిష్కారానికి మధ్యవర్తిగా వ్యవహరించమని వారిలో ఎవరో ఒకరిని భారత్ సంప్రదించాలని ఫరూఖ్ సలహా ఇచ్చారు. 'ఎంతకాలం కశ్మీర్ సమస్య అపరిష్కృతంగా ఉండిపోతుంది? అమెరికా అధ్యక్షుడు ట్రంప్ కశ్మీర్ సమస్య పరిష్కారం కావాలని కోరుకుంటున్నట్టు చెప్పారు. కశ్మీర్ సమస్య పరిష్కారానికి మధ్యవర్తిత్వం నెరపేందుకు సిద్ధమేనని చైనా అంటోంది. భారత్ ఎవరో ఒకరిని సంప్రదించాలి' అని ఫరూఖ్ చేసిన వ్యాఖ్యలు దుమారం రేపుతున్నాయి.
anantnag: kashmir samasyapai parishkaaraaniki america, chaina vanti truteeya deshaalu jokyam chesukovalantu neshanal conferens adhyakshudu faruk abdulla chesina vyaakhyalapai dumaram regutondi.  faruk vyaakhyalapai mukhyamantri mehbuba mufti sanivaaramnaadu nippulu cherigaaru. kashmir vishayamlo america jokyam chesukunte kashmir maro siria leda apghanisthan avutundantuu heccharinchaaru. 'chaina, america tama pani taamu chusukunte manchidi. apghan kaavachhu, siria leda irak kaavachhu...vaaru jokyam chesukunna deshaalaku e gathi pattindo andarikee telisinde' ani churakalu vaesaaru. kashmir samasya parishkaaraaniki dwaipaakshika charchale ekaika maargamani mehabooboo mufti spashtam chesaru. kashmir samasyanu bharat, paakisthaanlu dwaipaakshika charchala dwara parishkarinchukovalani lahor dicklerationlo kuudaa vajpeyi cheppaarani aame gurtu chesaru. siria, aapghanisthaanlo emi jarigindo farukhku teliyadaa ani aame niladeesaaru. prapanchavyaaptamgaa indiaku chala mandi mitrulunnaarani, kashmir samasya parishkaaraaniki madhyavartigaa vyavaharinchamani vaarilo evaro okarini bharat sampradinchaalani farukh salaha icharu. 'entakaalam kashmir samasya aparishkrutamgaa undipotundi? america adhyakshudu trump kashmir samasya parishkaaram kaavaalani korukuntunnattu cheppaaru. kashmir samasya parishkaaraaniki madhyavartitvam nerapenduku siddhamenani chaina antondi. bharat evaro okarini sampradinchaali' ani farukh chesina vyaakhyalu dumaram reputunnayi.